ג' בחשוון תשע"ה

27 באוקטובר 2014

**3816**

#### לכבוד

יו"ר הכנסת, ח"כ אדלשטיין יולי יואל

אדוני היושב ראש,

אבקש להעלות על סדר יומה של הכנסת הצעה דחופה בנושא:

כוונת הממשלה להרחיב את החינוך המקצועי

דברי הסבר:

השבוע נודע כי בכוונת הממשלה להרחיב את מסלול החינוך המקצועי-טכנולוגי, כך שעד שנת 2024 50% מהתלמידים ילמדו במסלול זה.

אין חולק על חשיבותן של הכשרות מקצועיות, אך עולה בחריפות השאלה האם הסללתן של אוכלוסיות חלשות מגיל צעיר, במסגרת מערכת החינוך, לכיוון לימודים מקצועיים אינה חוסמת בפניהן הזדמנויות, פוגעת בשוויון, ומועידה אותן מראש למקצועות עם הכנסה נמוכה.

לאור החשיבות העקרונית של הנושא, ובשל מידת המחלוקת שהוא מעורר בציבור, על מליאת הכנסת לדון בכך בדחיפות.

בכבוד רב,

חבר הכנסת מוזס מנחם אליעזר